OpenLLM-France/wikimedia huggingface dataset:
# Presa Romana de Fonte Coberta

La Presa Romana de Fonte Coberta és una antiga estructura hidràulica de probable origen romà, situada junt a la ciutat de Lagos, a la regió de l'Algarve, a Portugal.
La presa consisteix en un mur de planta rectilínia i de secció rectangular, amb prop de 36,5 m de llarg, 2,5 m d'ample, i 2,37 a 1,3 m d'alçada. Aquesta estructura és formada per petits blocs de pedra barrejats amb calç i arena, en l'antic sistema romà d'Opus caementicium, disposats en capes, la qual cosa indicaria diverses fases de construcció. Encara són visibles in situ les diverses capes, a més d'alguns llocs on s'encaixaren les taules en l'horitzontal, per fer-ne l'encofrat. El mur va de nord-est a sud-oest, formant originàriament una albufera al vessant nord.
Se situa al llit d'un antic rierol, a la zona de Fonte Coberta, a prop d'1,5 km de la ciutat de Lagos. Annex al costat sud del mur hi ha un edifici, de construcció molt posterior.
La funció original no se'n coneix del cert: alguns autors argumenten que es faria servir sobretot per al reg, mentre que altra teoria és que serviria per a abastir d'aigua l'antiga ciutat de Lacóbriga.

## Història

Aquesta estructura degué ser construïda durant el període romà. Va ser inicialment identificada per l'historiador de l'Algarve Estácio da Veiga durant la segona meitat del segle xix, que va remarcar la presència de part de l'antic mur de la presa. Llavors estava quasi totalment destruïda, amb parts molt incompletes. Es trobaren altres vestigis arqueològics a la zona, sobretot fragments de peces d'argila cuita.
Va ser classificada com a Immoble d'Interés Públic pel Decret n.º 26-A/92, d'1 de juny.
Al 2010, es feren treballs arqueològics en les ruïnes de la presa, iniciats amb una operació d'artiga, utilitzant mitjans mecànics. Després d'haver posat l'estructura al descobert, se'n feu una neteja manual, per estudiar la presa i l'edifici annex. Es verificà que el mur n'arribava a una alçada entre els 2,37 m i els 1,30 m, valor menor del registrat en recerques anteriors, perquè s'hauria cobert progressivament.

## Vegeu també

* Jaciment romà de Praia da Luz

## Referències

* ↑ NETO, João. «Barragem da Fonte Coberta / Sítio da Fonte Coberta». Direcção-Geral do Património Cultural, 1991. [Consulta: 17 octubre 2020].
* 1 2 «Barragem Romana da Fonte Coberta». Direcção-Geral do Património Cultural. [Consulta: 19 octubre 2019].
* ↑ MARTINS, A. «Barragem romana da Fonte Coberta». Direcção-Geral do Património Cultural. [Consulta: 17 octubre 2020].
* ↑ VEIGA, Estácio da. «Antiguidades monumentaes do Algarve - Capitulo V: Tempos historicos». O Archeologo Português. Museu Ethnologico Português, 1910. [Consulta: 17 Outubro 2020].
* ↑ «Barragem da Fonte Coberta». Câmara Municipal de Lagos. [Consulta: 17 octubre 2020].
* ↑ PORTUGAL. Decreto n.º 26-A/92, de 1 de Junho de 1992. Presidência do Conselho de Ministros, Publicado no Diário da República n.º 126, 2º Suplemento, Série I-B, de 1 de Junho de 1992.
# Dècim Juni Silà (comissionat)

Dècim Juni Silà (llatí: Decimus Junius Silanus) va ser un comissionat romà designat pel senat, a causa del seu coneixement de la llengua púnica o cartaginesa, per traduir al llatí els vint-i-vuit llibres que havia escrit Magó sobre agricultura. En parla Plini a la seva Naturalis Historia.

## Referències

* ↑ Plini Naturalis Historia XVIII,3
# TrustRank

El TrustRank és una tècnica d'anàlisi d'hiperenllaços descrita en un document elaborat per la Universitat Stanford i Yahoo!. Aquest sistema separa les pàgines web útils de les que contenen spam de manera semiautomàtica.
Moltes pàgines web que contenen spam són creades només amb la intenció d'enganyar els motors de cerca. Aquestes pàgines, creades principalment per a raons comercials, usen diverses tècniques per aconseguir una classificació més alta en els resultats dels cercadors. Mentre que els experts humans poden identificar fàcilment el spam, és massa costós avaluar un gran nombre de pàgines manualment.
Un mètode popular per a millorar la classificació és augmentar artificialment la importància percebuda d'un document a través de complexos sistemes de vinculació. El PageRank de Google i altres mètodes creats per a determinar la importància relativa dels documents de la Web han estat objecte de manipulació.
El mètode TrustRank sol·licita que un petit conjunt de pàgines d'exemple siguin avaluades per un expert. Quan les pàgines que tenen bona reputació han estat identificades manualment, es rastregen altres pàgines comparant-les amb les d'exemple. L'índex de fiabilitat d'una pàgina disminueix a mesura que s'assembla més a les pàgines qualificades com a spam pels experts.
Els investigadors que van proposar la metodologia TrustRank han seguit perfeccionant la seva feina mitjançant l'avaluació de temes relacionats, com el mesurament de la massa de spam.

## Referències

* ↑ «Wayback Machine», 05-04-2015. Arxivat de l'original el 2015-04-05. [Consulta: 19 novembre 2020].
# Síndrome d'Usher

La síndrome d'Usher, també coneguda com a síndrome de Hallgren o síndrome d'Usher-Hallgren, és un trastorn genètic minoritari associat a una mutació en algun d'almenys onze gens. És la causa principal de sordceguesa congènita i s'hereta seguint un patró autosòmic recessiu.
Aquesta síndrome es caracteritza per la sordesa i la pèrdua gradual de la vista. Es classifica en tres subtipus diferents (I, II i III) segons els gens que en són responsables i l'aparició de la sordesa. Els problemes auditius són causats per un defecte a l'orella interna, que de vegades pot afectar també al sistema vestibular, mentre que el dèficit visual s'associa a la retinosi pigmentària (RP), una degeneració de les cèl·lules de la retina.
La prevalença de la síndrome d'Usher varia arreu del món, amb la freqüència més elevada (1 per cada 12.500) a Alemanya i la més baixa (1 cas entre 28.000) a Noruega. El tipus I és més freqüent entre asquenazites i acadians, mentre que el tipus III rarament no es troba en asquenazites i finesos. La síndrome d'Usher rep el seu nom en honor de l'oftalmòleg escocès Charles Usher, que va estudiar la patologia i la transmissió de la síndrome el 1914.

## Referències

* ↑ Mets MB, Young NM, Pass A, Lasky JB «Early diagnosis of Usher syndrome in children». Transactions of the American Ophthalmological Society, 98, 2000, pàg. 237–45. PMC: 1298229. PMID: 11190026.
* ↑ Fishman GA, Kumar A, Joseph ME, Torok N, and Andersonj RJ «Usher's syndrome». Archives of Ophthalmology, 109, 9, 1983, pàg. 1367–1374. PMID: 6604514.
* ↑ «A new clinical classification for Usher's syndrome based on a new subtype of Usher's syndrome type I». Laryngoscope, 111, 1, 2001, pàg. 84–86. DOI: 10.1097/00005537-200101000-00014. PMID: 11192904.
* ↑ Grøndahl J «Estimation of prognosis and prevalence of retinitis pigmentosa and Usher syndrome in Norway». Clin. Genet., 31, 4, 1987, pàg. 255–264. DOI: 10.1111/j.1399-0004.1987.tb02804.x. PMID: 3594933.
* ↑ «The ophthalmological course of Usher syndrome type III». International Ophthalmology, 19, 5, 1996, pàg. 307–311. DOI: 10.1007/BF00130927. PMID: 8864816.
# Baghdad (EP)

Baghdad és un EP de la banda californiana de punk rock The Offspring, publicat el 15 de maig de 1991 per Nemesis Records únicament en format vinil de 7 polzades. Es van vendre unes 3000 còpies durant la setmana de la seva publicació. Malgrat que no ha estat mai reeditat completament, una de les seves cançons («Hey Joe») ha aparegut en recopilatoris posteriors. En el lloc web oficial de la banda no apareix Baghdad en la seva discografia.

## Personal

* Bryan Holland – Cantant, guitarra
* Noodles – Guitarra
* Greg K. – Baix
* Ron Welty – Bateria

## Referències

* ↑ «Offspring, The − Bagdad» (en anglès). [Consulta: 9 abril 2015].

## Enllaços externs

* Lloc web oficial de The Offspring (anglès)
# Arc diürn

S'anomena arc diürn o «línia de declinació» a l'arc de la circumferència de l'esfera celeste que recorre el Sol sobre l'horitzó, des de l'alba fins a l'ocàs. Es divideix en arcs de 15º cadascun que defineixen el nombre d'hores de llum d'un dia solar. A l'estiu, l'arc és major de 180°, per això els dies augmenten en hores de llum —són més llargs— i en el dia del solstici d'estiu és dona el valor màxim. En els equinoccis l'arc té 180° (arc diürn igual al nocturn), i va disminuint per sota els dies d'hivern fins al solstici d'hivern. El seu valor és complementari a l'arc nocturn.

## Formulació

Coneixent la latitud d'un lloc determinat, $\varphi$, i la declinació solar, $\delta$, es pot calcular mitjançant la fórmula:
    $\cos \alpha _{\delta }=-\tan \varphi \tan \delta$
On $\alpha _{\delta }$, és el valor del valor de l'arc diürn, mesurat en graus.
Aquest valor canvia cada dia de l'any al variar el valor de la declinació solar. Durant els equinoccis el valor de la declinació solar és zero i així doncs $\alpha _{\delta }$ és igual a 180°, i en els solsticis, el valor de la declinació solar és igual a l'obliqüitat de l'eclíptica ($\pm \epsilon$); per exemple, l'any 2011 va ser de 23° 26 '16 ". Cada dia de l'any, el Sol té un valor de declinació i el seu valor se sol determinar en taules presents en els almanacs astronòmics o nàutics. La divisió en dotzenes parts proporciona el sistema d'hores temporàries.
Els valors de l'arc diürn es coneixien ja en l'època d'Alfons X el Savi.

## Usos

El valor de l'arc diürn s'empra en molts camps de la ciència i la tecnologia entès $\alpha _{\delta }$ com la secció d'un arc mesurat en graus que, en ser dividit en fraccions de 15º, proporciona el nombre d'hores que el Sol es trobarà sobre l'horitzó. Aquest valor —el nombre d'hores solars d'un dia—, es pot esbrinar per a un lloc determinat coneixent la seva posició (latitud) i el dia de l'any (declinació solar).

## Vegeu també

* Coordenades eclíptiques

## Referències

* 1 2 Joan Vernet Ginés, (1983), Nous estudis sobre astronomia espanyola en el segle d'Alfons X , Institució Milà i Fontanals, Institut de Filologia, Barcelona
* ↑ Constants útils (en anglès)
* ↑ Lübke, Anton. Ernst Wasmuth. Das groβe Uhrenbuch - Von Sonnenuhr zur Atomuhr (en alemany). Primera, 1977. ISBN 3 8030 60.060.
# Presa d'Igualada

La presa d'Igualada fou l'entrada de les forces carlines d'Alfons Carles de Borbó, Savalls, Auguet i Miret a la vila d'Igualada els dies 17 i 18 de juliol de l'any 1873 en el curs de la tercera guerra carlina.
La ciutat es trobava defensada pel batalló de Navarra i per uns 250 voluntaris. Les forces carlines es calculen entre 2.200 i 2.500 homes, entre els quals els valerosos zuaus pontificis que acompanyaven Alfons Carles. El comandant de la companyia, l'holandès Ignacio Wills, va trobar una mort heroica en assaltar una barricada.
Després de 36 hores de sagnant lluita, la ciutat fou retuda als carlins. Les fonts liberals van assegurar que el batalló de Navarra, de guarnició a la ciutat, es va mantenir al marge de la lluita per venjar així una recent revolta d'un grup de soldats atribuït a la ciutadania.
El mateix dia 18 de juliol, els carlins van abandonar la ciutat emportant-se ostatges i després d'obtenir un generós botí. Ho feren hostilitzats per les forces de Joan Martí i Torres, el Xic de les Barraquetes.

## Bibliografia

* de Portugal, Maria de les Neus. Mis Memorias. Sobre nuestra campaña en Cataluña en 1872 y 1873 y en el Centro en 1874. Primera parte, de 21 Abril 1872 a 31 Agosto 1873 (en castellà). Madrid: Espasa-Calpe, S. A., 1934.
# Eagle River

Eagle River és una població dels Estats Units a l'estat de Wisconsin. Segons el cens del 2000 tenia 1.443 habitants.

## Demografia

Segons el cens del 2000, Eagle River tenia 1.443 habitants, 626 habitatges, i 321 famílies. La densitat de població era de 218,5 habitants per km².
Dels 626 habitatges en un 23% hi vivien nens de menys de 18 anys, en un 35,8% hi vivien parelles casades, en un 11,2% dones solteres, i en un 48,7% no eren unitats familiars. En el 43,6% dels habitatges hi vivien persones soles el 24,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,01 i el nombre mitjà de persones que vivien en cada família era de 2,8.
Per edats la població es repartia de la següent manera: un 19,4% tenia menys de 18 anys, un 8,2% entre 18 i 24, un 25,4% entre 25 i 44, un 20,6% de 45 a 60 i un 26,5% 65 anys o més.
L'edat mediana era de 42 anys. Per cada 100 dones de 18 o més anys hi havia 76,7 homes.
La renda mediana per habitatge era de 23.611 $ i la renda mediana per família de 36.339 $. Els homes tenien una renda mediana de 29.375 $ mentre que les dones 21.477 $. La renda per capita de la població era de 15.876 $. Aproximadament el 8,6% de les famílies i l'11,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle River» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Eagle River». American Fact Finder. Oficina del Cens dels Estats Units, 12-01-2010.
# La Portella (Paüls de Flamisell)

La Portella, és un coll a 1.199,4 m. alt. del terme municipal de la Torre de Cabdella), a l'antic terme de Mont-ros, del Pallars Jussà.
Està situada al sud-est del poble de Paüls de Flamisell, a la carena que separa les dues valls de l'antic terme de Mont-ros: la de la Coma i la de la Plana i Beranui. És l'enllaç entre el Tossal dels Moros i el Serrat de Rascars.

## Enllaços externs

* Institut Cartogràfic de Catalunya; cal fer un pas d'aproximació
# Umbriel (satèl·lit)

Umbriel és el tercer satèl·lit més gros d'Urà i el més fosc dels seus satèl·lits majors. Va ser descobert per William Lassell el 1851.

## Nom

Els satèl·lits d'Urà reben els seus noms de personatges de ficció creats per William Shakespeare o Alexander Pope. Umbriel és el nom d'un «esperit crepuscular de la malenconia» en el poema The Rape of the Lock d'Alexander Pope. El seu nom fa pensar en «ombra», un nom molt adequat per a un objecte fosc com Umbriel. Aquest nom va ser suggerit per John Herschel (fill de William Herschel) el 1852, a petició de William Lassell. També s'anomena Urà II.

## Característiques físiques

Umbriel és un cos de forma esfèrica i fa 1.169 km de diàmetre. Aproximadament, la mateixa mida que Ariel, un altre dels satèl·lits d'Urà. En les fotografies preses per la Voyager 2, que el va visitar el 1986, s'aprecia una superfície rocosa i plena de cràters, força uniforme en tot el satèl·lit. A diferència de les altres llunes d'Urà, els cràters d'Umbriel són foscos, i això fa que la superfície només reflecteixi un 16% de la llum incident. Està compost majoritàriament per gel d'aigua amb parts de roca i metà congelat. La major part d'aquest metà es troba a la superfície. No sembla que hagi tingut activitat geològica des de fa molt de temps.
La característica més destacable d'Umbriel és Wunda, una zona blanca brillant en forma d'anell situada prop de l'equador del satèl·lit. Té 140 km de diàmetre i no se sap amb seguretat què és, però probablement és el terra d'un cràter cobert amb algun tipus de gel. També es coneix un altre cràter anomenat Skind, amb un brillant pic central (vegeu imatge).

## Notes

* ↑ Velocitat d'escapament calculada a partir de la massa m, la constant Gravitacional G i el radi r : ${\sqrt {\frac {2Gm}{r}}}$.

## Referències

* ↑ «NASA FACTS» (en anglès). NASA.
* ↑ Data de consulta: 5 setembre 2020. URL de la referència: https://ui.adsabs.harvard.edu/abs/1992AJ....103.2068J.
# Baghela

Els Baghela o Baghel (Vaghela o Baghel) és un clan Raghav (raça) Agnivanshi (descendent del Foc) dels Rajputs. Aquest clan habita als estats de Madhya Pradesh, Gujarat i Uttar Pradesh a l'Índia, i a la província de Panjab al Pakistan.
Serien descendents dels governants d'Anhilwara (Patan) del segle xiii. Un membre de la família va emigrar a l'Índia central on va aconseguir el domini de Bhandhogarh, que fou capital del clan dels Bagheles fins al 1597 quan fou conquerida per Akbar el Gran que finalment va entregar la regió al príncep baghela ara resident a Rewah, que va acceptar una posició de raja servidor d'una deïtat.

## Vegeu també

* Agència de Baghelkhand
* Dinastia Vaghela

## Referències

* Indian Princely Medals: A Record of the Orders, Decorations, and Medals of The Indian Princely States, Per Tony McClenaghan
# Platja Gran de Cala Jugadora

La platja Gran de Cala Jugadora és una platja natural del municipi de Cadaqués (Alt Empordà) situada a la Cala Jugadora, al Parc Natural del Cap de Creus. Orientada a l'est, té una longitud de 15 m i una amplada de 17 m, formada per grava i còdols. S'hi accedeix per un corriol, antic camí del Cap de Creus a Cadaqués, que baixa des de prop del final de la carretera que arriba al Cap de Creus. S'hi practica el nudisme.
Es creu que rep el nom de Jugadora perquè en aquest indret els pescadors acostumaven a jugar a cartes mentre esperaven que la tramuntana els permetés calar o anar a pescar al mar d'Amunt (zona del mar situada per sobre del cap de Creus).

## Referències

* ↑ «Mapa Topogràfic de Catalunya». Institut Cartogràfic i Geològic de Catalunya.
* ↑ «Platges i dunes de Catalunya». Laboratori d'Anàlisi i Gestió del Paisatge, Universitat de Girona.
* 1 2 Crestas, Pako. Les platges de la Costa Brava. De Cadaqués al Port de la Selva. Valls: Cossetània, maig 2016, p. 82-83. ISBN 978-84-9034-407-1.
* ↑ «Cala Jugadora». Visita Costa Brava.
# Aulus Gabini (militar 81 aC)

Aulus Gabini (llatí: Aulus Gabinius) va ser un militar romà que va actuar durant el segle i aC. Formava part de la gens Gabínia, una família romana d'origen plebeu.
Va combatre a Queronea amb l'exèrcit de Sul·la amb el càrrec de tribú militar. Al començament de l'any 81 aC Sul·la el va enviar a Àsia amb instruccions per Murena d'acabar la guerra contra Mitridates VI Eupator.

## Referències

* ↑ Plutarc. Vides paral·leles: Sul·la XVI, 17
* ↑ Appià. Historia de Roma XII,66
# Eagle Nest

Eagle Nest és una vila dels Estats Units a l'estat de Nou Mèxic. Segons el cens del 2000 tenia 306 habitants.

## Demografia

Segons el cens del 2000, Eagle Nest tenia 306 habitants, 141 habitatges, i 90 famílies. La densitat de població era de 27,4 habitants per km².
Dels 141 habitatges en un 27,7% hi vivien nens de menys de 18 anys, en un 50,4% hi vivien parelles casades, en un 8,5% dones solteres, i en un 35,5% no eren unitats familiars. En el 31,2% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,65.
Per edats la població es repartia de la següent manera: un 22,5% tenia menys de 18 anys, un 6,5% entre 18 i 24, un 23,2% entre 25 i 44, un 41,2% de 45 a 60 i un 6,5% 65 anys o més.
L'edat mediana era de 44 anys. Per cada 100 dones de 18 o més anys hi havia 102,6 homes.
La renda mediana per habitatge era de 36.477 $ i la renda mediana per família de 38.750 $. Els homes tenien una renda mediana de 22.292 $ mentre que les dones 18.333 $. La renda per capita de la població era de 17.974 $. Aproximadament el 18,4% de les famílies i el 22,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eagle Nest». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Eagle Nest». American Fact Finder. Oficina del Cens dels Estats Units, 12-01-2010.
# La Portella (Taurinyà)

La Portella és una collada o pas de muntanya dels contraforts nord-orientals del Massís del Canigó, a 2.599,8 metres d'altitud, en el límit dels termes comunals de Taurinyà i de Vernet, tots dos a la comarca del Conflent, de la Catalunya del Nord.
Està situat a prop de l'extrem sud del terme de Taurinyà i del sud-est del de Vernet, a prop al nord del cim del Canigó.

## Referències

* ↑ La Portella en els ortofotomapes de l'IGN
# Universitat de Montpeller

La Universitat de Montpeller és una de les més antigues universitats de França, la ciutat va ser un dels principals centres del saber de l'edat mitjana. Va ser fundada el 1220 pel cardenal Conrad i confirmada pel Papa Nicolau IV a una butlla en 1289. Va ser suprimida durant la Revolució Francesa i restablerta el 1896.
Actualment, Montpeller té tres universitats hereues de la pionera i amb diverses escoles politècniques superiors, públiques i privades. Tanmateix, es troba a esborrany (2009) el projecte per unificar els campus en una gran universitat.

## Universitat Montpeller I

Està localitzada al centre de la Regió Llenguadoc-Rosselló, va ser fundada el 1289. Aproximadament amb 26.000 estudiants. li ha correspost el maneig de les àrees del saber que representen les seves facultats o Unitats de Formació i Investigació (UFR).
Compte amb:
* Set Unitats de Formació i Investigació (UFR)
** Dret
** Ciències Econòmiques
** Administració Econòmica i Social
** Medicina
** Farmàcia
** Odontologia
** Ciències
** Tècniques d'Activitats Físiques i Esportives
* Dos instituts
** Institut de Ciències Empresarials i de Direcció
** Institut de Preparació a l'Administració General

## Universitat Montpeller II

Encarregada de les àrees tècniques i tecnològiques, té prop de 50 laboratoris que es reagrupen en 10 departaments d'investigació, on treballen més de 2.500 persones. Hi participen també més de 15.000 estudiants en 7 unitats:
* Unitat de Formació en Investigació de les Ciències (Facultat de Ciències)
* Institut Universitari de Formació de Mestratges (IUFM)
* 3 Instituts Universitaris de Tecnologia
** IUT de Montpeller
** IUT de Nîmes
** IUT de Besiers que ofereixen 13 especialitats
* Escola Politècnica Universitària de Montpeller (l'Ecole Polytechnique Universitaire de Montpeller - POLYTECH'M)
* Institut de competències científiques i d'administració (l'Institut d'Administration des Empreses-IAE)

## Universitat Montpeller III

Universitat Montpeller III també anomenada Universitat Paul-Valéry, amb campus universitaris a Montpeller i en Beziers té prop de 16.000 estudiants (el 2008). Ofereix llicenciatures, llicenciatures professionals i màsters, a més de múltiples convenis de formació amb universitats de diverses nacionalitats.

## Alumnes famosos

* Guillaume-Antoine Olivier (1756-1814), entomòleg i etnòleg
* Amédée Borrel (1867-1936), metge i biòleg
* Ramon Llull (1232-1316), escriptor, filòsof, místic, teòleg, professor i missioner.

## Enllaços externs

* Lloc oficial de la Universitat Montpeller III
# Avellaneda

«Avellaneda» té aquests significats:
* avellaneda, lloc on dominen els avellaner
* Argentina:
** Partit d'Avellaneda, a la província de Buenos Aires
** Avellaneda (Buenos Aires), ciutat argentina, cap del partit d'Avellaneda
** Avellaneda (Santa Fe), ciutat argentina de la província de Santa Fe
** Avellaneda (Córdoba), comuna de la província de Córdoba
** Departament d'Avellaneda, divisió administrativa de la província de Río Negro
** Departament d'Avellaneda (Santiago del Estero), divisió administrativa de la província de Santiago del Estero
* Espanya:
** Avellaneda (Castella i Lleó), municipi de la província d'Àvila
** Avellaneda (Biscaia), barri del municipi de Sopuerta (Biscaia)
** Alcubilla de Avellaneda, municipi de la província de Sòria
* Personatges:
** Nicolás Avellaneda, president argentí entre 1874 i 1880
** Marco Avellaneda, polític argentí, pare de Nicolás Avellaneda
** Mateu Avellaneda i Canyadell, dibuixant terrassenc
** Francisco de Avellaneda, poeta i dramaturg espanyol
** Alonso Fernández de Avellaneda, pseudònim de l'escriptor autor del Quixot apòcrif
* Organitzacions: Racing Club de Avellaneda, club de futbol argentí de la ciutat d'Avellaneda, al Gran Buenos Aires